ΓΡΑΠΤΗ ΕΡΩΤΗΣΗ E-0793/03

υποβολή: Srgio Marques (PPE-DE) προς την Επιτροπή

(14 Μαρτίου 2003)

Θέμα: 2003: Ευρωπαϊκό έτος ατόμων με ειδικές ανάγκες

Στην ΕΕ ζουν σήμερα περίπου 37 εκατομμύρια άνθρωποι με ειδικές ανάγκες, μεταξύ αυτών εργαζόμενοι, καταναλωτές, φορολογούμενοι, πολιτικοί, φοιτητές κ.ά., οι οποίοι, μολονότι έχουν ίδια δικαιώματα με τα άτομα χωρίς ειδικές ανάγκες, δεν τυγχάνουν πάντα ανάλογης μεταχείρισης. Είναι λοιπόν απαραίτητο να ευαισθητοποιηθούν οι πολίτες της ΕΕ όσον αφορά την ανάγκη κατοχύρωσης πραγματικής ισότητας δικαιωμάτων, ώστε να αποφεύγεται κάθε μορφής κοινωνικός αποκλεισμός εις βάρος της συγκεκριμένης ομάδας πληθυσμού.

Στο πλαίσιο αυτό, το έτος 2003 ανακηρύχθηκε ως Ευρωπαϊκό έτος ατόμων με ειδικές ανάγκες, με στόχο αφενός την ευαισθητοποίηση στο θέμα της πραγματικής ισότητας δικαιωμάτων και αφετέρου την προώθηση του προβληματισμού, του διαλόγου και της ανταλλαγής εμπειριών σχετικά με τη λήψη αποτελεσματικών μέτρων.

Ο προτεινόμενος προϋπολογισμός ανέχεται σε 12 εκατομμύρια ευρώ. Με το ποσό αυτό θα χρηματοδοτηθούν οι εξής δραστηριότητες: διοργάνωση συναντήσεων και εκδηλώσεων, εκστρατείες πληροφόρησης και προβολής, συνεργασία με τα μέσα μαζικής επικοινωνίας, διεξαγωγή ερευνών και μελετών.

Τα μέτρα κοινοτικής εμβέλειας είναι δυνατό να χρηματοδοτούνται έως κατά 80 %, ενώ όσα έχουν τοπική, περιφερειακή, εθνική ή διεθνική εμβέλεια είναι δυνατό να συγχρηματοδοτούνται από τον γενικό προϋπολογισμό των Ευρωπαϊκών Κοινοτήτων έως κατά 50 % του συνολικού κόστους.

1. Εφόσον κάθε κράτος μέλος καλείται να ορίσει τους αρμόδιους οργανισμούς που θα συμμετάσχουν στο Ευρωπαϊκό Έτος, στους οποίους οιποψήφιοι πρέπει να αποστείλουν τα σχέδια και που, με τη σειρά τους, θαποβάλουν στην Ευρωπαϊκή Επιτροπή τις αιτήσεις συγχρηματοδότησης για την ανάληψη δράσεων σε τοπικό, περιφερειακό, εθνικό ή διεθνικό επίπεδο, ποια είναι η προβλεπόμενη προθεσμία για τον ορισμό των εν λόγω εθνικών οργανισμών και τη σχετική ανακοίνωση·

2. Ποιές είναι οι προβλεπόμενες προθεσμίες για τη δημοσίευση της ανακοίνωσης για την έναρξηποβολήςποψηφιοτήτων και για τη σχετική διαδικασία, και ποιά μέσα διάδοσης θα χρησιμοποιηθούν·

3. Λόγω της ανάγκης, που αναγνώρισε η ίδια η Επιτροπή, για μια σφαιρική και συνεκτική στρατηγική για τη διασφάλιση μιας πολιτικής που θα προάγει πραγματικά την ανάπτυξη και την ένταξη των ατόμων με ειδικές ανάγκες, ποια μέτρα έχουν ληφθεί ή πρόκειται να ληφθούν από την Επιτροπή προς αυτή την κατεύθυνση· Υποστηρίζει η Επιτροπή την εφαρμογή μιας πραγματικά εγκάρσιας στρατηγικής που θα περιλαμβάνει ζητήματα όπως η απασχόληση, η επαγγελματική εκπαίδευση και κατάρτιση, η δυνατότητα πρόσβασης σε δημόσια κτίρια καιπηρεσίες κλπ., και με ποιόν τρόπο θα εφαρμοστεί στην πράξη η στρατηγική αυτή·

Απάντηση της κ. Διαμαντοπούλου εξ ονόματος της Επιτροπής

(14 Απριλίου 2003)

Ο αξιότιμος βουλευτής ίσως έχει ήδηπόψη του ότι, σύμφωνα με το άρθρο 5 της απόφασης του Συμβουλίου για το ευρωπαϊκό έτος των ατόμων με ειδικές ανάγκες 2003(1), απαιτείται από όλες τις χώρες που συμμετέχουν στο ευρωπαϊκό έτος να συστήσουν εθνικό οργανισμό συντονισμού για τον συντονισμό και τη διαχείριση των εκδηλώσεων που στηρίζουν τους σκοπούς του ευρωπαϊκού έτους.

Όλα τα κράτη μέλη καθώς και η Νορβηγία και η Ισλανδία συνέστησαν τέτοιους οργανισμούς. Οι πληροφορίες σχετικά με την επικοινωνία με αυτούς τους οργανισμούς ενημερώνονται τακτικά στον ιστοχώρο του ευρωπαϊκού έτους (www.eypd2003.org). Αυτοί οι οργανισμοί είναιπεύθυνοι, και όχι η Επιτροπή, για τη δημοσίευση της διαθεσιμότητας κοινοτικής συγχρηματοδότησης για σχέδια κατά τη διάρκεια του ευρωπαϊκού έτους (εθνικά, περιφερειακά, τοπικά και διακρατικά).

Οι εθνικοί οργανισμοί συντονισμού είναι επίσηςπεύθυνοι να ορίσουν τις επακριβείς διαδικασίες και το χρόνοποβολής των προσφορών για τη συγχρηματοδότηση και να κάνουν την τελική επιλογή των επιλέξιμων σχεδίων. Όλες οι συμμετέχουσες χώρες είτε έχουν ολοκληρώσει αυτήν την ενέργεια είτε βρίσκονται στη διαδικασία ολοκλήρωσής της.

Οι εθνικοί οργανισμοί συντονισμού είναιπεύθυνοι να εξασφαλίσουν ότι τα σχέδια λαμβάνουν το μέγιστο του 50 τοις εκατό της χρηματοδότησης από τον κοινοτικό προϋπολογισμό προς κάλυψη των επιλέξιμων εξόδων για καθένα από τα σχέδια. Μόλις άνοιξε η γραμμή του προϋπολογισμού το 2003 για το ευρωπαϊκό έτος, η Επιτροπή προχώρησε στη διαδικασία ανάληψης των αναγκαίων χρηματοδοτικών δεσμεύσεων καιπογραφής συμφωνίας με κάθε συμμετέχουσα χώρα. Οι συμφωνίες βρίσκονται πλέον σε προπαρασκευή για όλα σχεδόν τα κράτη μέλη.

Η Επιτροπή θεωρεί ότι η μειονεξία αποτελεί ζήτημα ανθρωπίνων δικαιωμάτων. Η έμφαση λοιπόν έχει εξ ολοκλήρου μετακινηθεί από την προστασία και την ιδρυματοποίηση στην πλήρη κοινωνική και οικονομική ενσωμάτωση — κατά το λεγόμενο κοινωνικό μοντέλο. Ωστόσο, η Επιτροπή εστιάζει την προσοχή της στην απομάκρυνση αρκετών εμποδίων εντός τουφιστάμενου κοινωνικού περιβάλλοντος που αντιμετωπίζουν τα άτομα με ειδικές ανάγκες, τα οποία προσπαθούν να φέρουν εις πέρας τις συνήθεις δραστηριότητες του καθημερινού βίου και να συμμετέχουν πλήρως στις κοινωνικές δραστηριότητες. Αυτή η προοπτική έχει σημαντικές επιπτώσεις τόσο σε κοινοτικό όσο και σε εθνικό επίπεδο στον τρόπο με τον οποίο εξελίσσονται και ερμηνεύονται οι πολιτικές και η νομοθεσία σε σχέση με τη μειονεξία, καθώς και στο ουσιαστικό τους περιεχόμενο.

Κατά την άποψή μας, ηποστήριξη πολιτών με ειδικές ανάγκες στην προσπάθειά τους να καταστούν αποτελεσματικό κομμάτι του γενικού οικονομικού και κοινωνικού συνόλου σημαίνει μάλλον συμμετοχή απάντων στο γενικό σύνολο για όποιον και όπου αυτό είναι δυνατό, παρά αποκλεισμό τους μέσω ειδικών ρυθμίσεων για τα άτομα με ειδικές ανάγκες. Το τελευταίο αφορά ιδιαίτερα τη συμπερίληψη σε πολιτικές απασχόλησης και διαδικασίες κοινωνικής ενσωμάτωσης, γεγονός που προσφέρει τόσο κοινωνικά όσο και οικονομικά πλεονεκτήματα, όχι μόνο στα άτομα με ειδικές ανάγκες αλλά και στην κοινωνία γενικότερα. Η ενσωμάτωση στις γενικές κοινωνικές δομέςπερβαίνει επίσης το πεδίο εφαρμογής της κοινωνικής πολιτικής της Κοινότητας για την εκπαίδευση, τις μεταφορές, την έρευνα και τις νέες τεχνολογίες. Για αυτόν τον λόγο η Επιτροπή εξετάζει όλες τις παραμέτρους της κοινωνικής ενσωμάτωσης με σκοπό όχι μόνο να εξασφαλίσει την κορυφαία ιεράρχηση των ατόμων με ειδικές ανάγκες και των θεμάτων που τους απασχολούν στην ημερήσια διάταξη, αλλά επίσης και να τονίσει την ανάγκη για μεγαλύτερη συνέργεια μεταξύ των σχετικών θεμάτων και των διαφόρων πεδίων πολιτικής.

Η βελτίωση του τρόπου ζωής των ατόμων με ειδικές ανάγκες συχνά μπορεί να επιφέρει βελτίωση στις γενικότερες κοινωνικές συνθήκες, ειδικότερα όσον αφορά το πεδίο εφαρμογής του σχεδίου Σχεδιασμός για όλους. Η βελτίωση της προσβασιμότητας σε κτιριακές εγκαταστάσεις παραδείγματος χάρη θα εξυπηρετεί τους πάντες, συμπεριλαμβανομένων και των ηλικιωμένων και των ατόμων με μειωμένη κινητικότητα. Η προσβασιμότητα είναι λοιπόν ένα ζήτημα, στο οποίο η Επιτροπή είναι αποφασισμένη να πετύχει βελτιώσεις, κυρίως όσον αφορά το κτιριακό περιβάλλον. Η αρμόδιαπηρεσία της Επιτροπής συνέστησε μια ανεξάρτητη ομάδα εμπειρογνωμόνων για την εξέταση τηςφιστάμενης νομοθετικής κατάστασης στα κράτη μέλη και την εξακρίβωση του κατά πόσο οι τρέχουσες πολιτικές της Ένωσης άπτονται, ή είναι δυνατόν να άπτονται, του συνολικού σχεδιασμού του κτιριακού περιβάλλοντος. Αυτή η ομάδα θα καταθέσει έκθεση στην Επιτροπή κατά το δεύτερο εξάμηνο του 2003.

(1) ΕΕ L 335 της 19.12.2001.